فەڵەستین گرێدراو بە پەیمانی هاگ نییە، پەیمانێک کە چۆنییەتی مامەڵە کردنی لەگەڵ مناڵانی بێ سەر و شوێن دیاری کردووە، ئەو وڵاتانەی کە ئەم پەیمانەیان ئیمزا کردوە ئاسانتر کاریان لەگەڵ دەکرێت و وەزارەتی کاروباری دەرەوە هاوکاری دەکات بۆ گەڕانەوەی ئەم مناڵانە. ساڵی ١٩٨٩ سوێد گریبەست بەم پەیمانە بوو. دۆزینەوەی ئەو مناڵانەی کە بێسەروشوێنن لەو وڵاتانای ئەم پەیمانەیان ئیمزا نکردووە ئاسان نییە و کاری دام و دەزگا سویدییەکان دژوار دەکات. ئاندەرش یۆرلەی بەرپرسی چاپەمەنی (UD) بە پێ ١ـی ڕادیۆی سویدی وت لە غەزە کە گرێبەست بەم پەیمانە نییە ئەم شێوە دامو دەزگانە نین تا هاوکارییان لەگەڵ بکرێت.بۆیە دەبێت ڕێگایەکی تر بدۆزینەوە ئەگەر هەمووار بێت، بۆ نموونە پەیوەندی لەگەڵ دەسەڵاتداران.بە پێی وەزارەتی کاروباری دەرەوە ئێستا نزیکەی ٢٠٠ مناڵی سویدی فڕێنراون و پێدەچێت بە هۆی ئەو جم و جۆلە فراوانەی ئەمڕۆ لە نێوان وڵاتانی دنیادا ئەم ژمارەیەش زیاد بکا. بە بۆچوونی میا دانیەلسۆن لە تۆڕی مناڵانی ونبوو، وەزارەتی کاروباری دەرەوە لەم دۆخانەدا هەمیشە بێلایەنە، چۆن دەکرێت کاتێک مناڵێک دیار نییە بێ لایەن و بێدەنگ ڕاوەستی؟؟.
ئەو دایکو باوکانەی کە مناڵەکانیان دیار نامێنن و لە وڵاتێکن کە گرێبەستی پەیمانی هاگ نییە نازانن پەنا بۆ کوی بەرن بە بڕوای میا دانیەلسۆن کە خۆی ٣ ساڵ لەمەوبەر کورەکەی فڕینرابوو و ئێستا جێگری بەرپسری تۆڕی مناڵانی ونوبووە،ئەو دەڵێت بۆ پشتگیری مادی لەو دایک و باوکانە دەبێت وەزارەتی کاروباری دەرەوە (UD) هاووکاری بکات. بەڵام ئاندەرش یۆرلەی بەرپسی چاپەمەنی (UD) دەڵیت ئێمە بە پێی یاسا کار دەکەین و ئەگەر بمانەوێت گۆڕانکاری لە یاسا و ڕیساکاندا بکرێت ئەوا دەبێت پەرلەمان ئەو بڕیارە بدات.